home


 * TRONDHEIM **
 * Byen blir regnet som landets teknologihovedstad. Noen forbinder Trondheim med NTNU, andre med Nidelva og Nidarosdomen. Andre med Olav den Hellige og Olav Tryggvason. Men hva har egentlig skjedd med byen siden slutten av 2. verdenskrig, og hvilke historier ligger bak?**

- Trøndelag har vært bebodd i flere tusener av år. De første som skal ha kommet, kom for 7000-8000 år siden. - Hver sjette innbygger er student - " Trondheim" kommer av det norrøne "Þróndheimr" som betyr hjemsted for de sterke og fruktbare.
 * Visste du at?**

Luftvern, marineverft og ubåter befestet Trondheim under okkupasjonsårene, på grunn av byens strategiske betydning. Til tross for motstandsbevegelser og befestning, kom Trondheim seg ut av krigen med svært få skader, noe som var en viktig forutsetning for byens ekspandering og vekst de neste årene.
 * Trondheim etter 1945**

1. januar 1964, er et viktig årstall i Trondheims historie. Fire omegnskommuner sluttet seg sammen med Trondheim til å bli en storkommune, noe som på mange måter kom som en naturlig følge av den rasende utviklingen byen hadde etter 1945. Befolkningsøkning, bygging av større boliger og økte krav til arealbruk både for næringsliv og offentlig virksomhet førte til at bebyggelsen spredte seg til tidligere landkommuner som f.eks. Tiller. I dag er Tiller kjent for å være et industriområde i Trondheim, og minner på ingen måte om en landkommune. Befolkningsveksten har ikke vært så stor siden midten av 70-tallet, men det er byspredningen som har vært bakgrunnen for byens ekspandering. Industrisysselsettingen nådde sitt høydepunkt på denne tiden, samtidig som velstandsøkning, økt internasjonalisering og større mangfold, er viktige stikkord i denne sammenhengen. På 1990-tallet ble byen kjent som et økonomisk og kulturelt landsdelssentrum, i tillegg til å være et sentrum for utdanning og forskning. Denne virksomheten har blitt mangedoblet siden 1950-tallet.
 * Kommunesammenslutning 1964**

Byen har ca. 175 000 innbyggere, der hver sjette innbygger er student. Dette betyr at det faktiske folketallet er betydelig høyere, og kan anslås til å være rundt 200 000. Innflytting og fødselsoverskudd har gått i positiv retning, noe som er et tegn på at byen er i vekst. Alle disse studentene tar med seg ung kultur til den tusen år gamle byen.
 * Innbyggere**

//Befolkningsutvikling 1951-2010//

NTNU ble opprettet i 1996, og er Norges nest største universitet med ca. 20 000 studenter. Universitetet tilbyr et bredt fagtilbud i naturvitenskap, humaniora og estetiske fag, samfunnsvitenskap og økonomisk-administrative fag. Med dette har Trondheim fått tilnavnet «teknologihovedstaden». Som elev som snart skal begynne å studere, vet jeg at NTNU er et svært prestisjetungt universitet, og mange av de som ønsker en utdanning i Norge, søker seg hit. Universitetet er helt klart med på å løfte standarden på universiteter i Norge, og trekker til seg mye engasjert og målrettet ungdom.
 * NTNU**

De første menneskene som kom til Trondheim, gjorde at et primitivt åkerbruk vokste fram. Med dette flyttet bøndene til, og i dag er fortsatt Trøndelag et av de store, sentrale jordbruksområdene i landet. I tillegg til jordbruk, dominerer fiske. Dette har vært faktum i mange år, men har derfor skapt problemer. Bestanden av fisk har minket, men som en konsekvens av dette, har fiskeoppdrett blitt en ny næringsvei. Dette har betydd arbeid og inntekter for mange mennesker, som ellers ville flyttet til andre steder for å få seg sysselsetting. Utenfor Trøndelag, Haltenbanken, ble olje- og gassfunn gjort i 1985. Først i 1995 ble Heidrun-plattformen åpnet og igangsatt, noe som har gitt arbeidsplasser til mange mennesker fra Sør-Trøndelag.
 * Næringsliv**



De tjenesteytende næringene i både offentlig og privat sektor har som i de fleste andre kommuner, vært økende. I Trondheim har spesielt næring innenfor for eksempel engros- og detaljhandel, administrasjon, helsevesen, forskning og undervisning fått et stort løft. Trondheim har nesten 70 % av fylkets industriarbeidsplasser. På nettsiden «norgesstorstebedrifter.no», kan man se en rangeringsliste over de topp 100 driftsinntektene i Sør-Trøndelag. Link til nettside:
 * Store bedrifter**

[]

Trondheim har et rikt kulturliv og et internasjonalt preg. Store scener som Trøndelag Teater, Olavshallen, Studentersamfundet bl.a. gir store underholdningsmuligheter. Statistikk sier at hver tredje trønder/trondhjemmer er medlem av et idrettslag. Byen har anlegg for de fleste idretter og har mange muligheter for de med ambisjoner. Rosenborg Ballklubb og Lerkendal har i årrekker skapt engasjement hos trønderne. UKA, studentfestivalen som regnes som landets største og ferskeste kulturfestival, trekker til seg mennesker fra hele byen og utenfra. Olavsfestdagene er også en svært populær kirke- og kulturfestival.
 * Kultur**

Nidarosdomen blir regnet som Norges mest sentrale kirke, og Norges nasjonalhelligdom. Kirken befinner seg i Trondheim, og ble påbegynt i 1070. I dag er Nidarosdomen kjent fordi den er Olav den Helliges gravkirke. Inntil 1906 ble kirken brukt til å krone norske konger, i dag har kirken blitt til en attraksjon mennesker fra alle deler av verden, og kanskje Trondheims fremste symbol.
 * Nidarosdomen**




 * Severdigheter**
 * TYHOLTTÅRNET: Det 124 meter lange tårnet kan bli observert fra store deler av Trondheim, og er i dag et populært turistmål. Fra utsiktspunktet kan man se hele Trondheim, i tillegg til at spisestedet Egon tilbyr mat. Tårnet roterer 360° grader i løpet av en time, noe som kan være interessant for turister.




 * MUNKHOLMEN: En liten øy, 2 km fra Trondheim, og befinner seg i Trondheimsfjorden. Dette er et populært utfartssted om sommeren som tilbyr bading, soling og historie. Her er det noe for enhver smak.
 * ROCKHEIM: Rockheim regnes som det nasjonale opplevelsessenteret for pop og rock. På sin nettside skriver museet følgende; Rockheim er norsk populærmusikks kollektive hukommelse – en systematisk kunnskapsbank som danner grunnlaget for opplevelser og fortellinger som gir folk økt innsikt i musikken, menneskene og samfunnet for øvrig.

Trondheim er en by man fort får kjær. Den ellers brutale dialekten blir etter hvert sjarmerende. Faktum at byen er en fin blanding mellom gode, gamle tradisjoner, samt nye og friske impulser gir en følelse av trygghet. Byen er moderne, og følger i høy grad den teknologiske utviklingen. Samtidig har kultur og verdier blitt tatt vare på. Trondheim er en storby, og en kan tenke seg at det nære og kjære blir borte. Det er nettopp det som ikke skjer. Selv om byen er stor, blir det gamle tatt vare på. Men har mulighet til å nå de fleste av sine mål i byen, fordi Trondheim er en by som byr på muligheter. Den har lært meg og mine foreldre alt er mulig, og at tilbudene alltid er til stede.
 * Hvordan byens utvikling har påvirket meg og mine**

KILDER - [] - //Trondheims historie 977-1997, Bind 6, Kunnskapsbyen 1964-1997//, Ola Svein Stugu, Universitetsforlaget 1997 - [|http://no.wikipedia.org/wiki/Trondheim#fotnoteBefhistkilde] - [] - [] - [] - []